JAWAPAN

:

Berdasarkan sumber daripada Polis DiRaja Malaysia, statistik wanita dan kanak-kanak yang telah menjadi mangsa rogol serta rogol dan bunuh sejak tahun 2003 hingga 2007 adalah seperti berikut.

	
         Tahun
Kes 
	2003
	2004
	2005
	2006
	2007

	Kanak-kanak:

	Kes Rogol
	990
	1,116
	1,274
	1,710
	2,234

	Kes Rogol dan Bunuh
	0
	4
	1
	4
	1

	Jumlah Kecil (A)
	990
	1,120
	1,275
	1,714
	2,235

	Wanita

	Kes Rogol
	469
	649
	657
	721
	864

	Kes Rogol dan Bunuh
	4
	7
	3
	6
	2

	Jumlah Kecil (B)
	473
	656
	660
	727
	866

	Jumlah (A+B)
	1,463
	1,776
	1,935
	2,441
	3,101


Kerajaan memandang serius mengenai trend peningkatan bilangan kes rogol. Bagi membendung dan seterusnya membanteras jenayah ini, beberapa langkah telah diambil oleh Kementerian Pembangunan Wanita, Keluarga dan Masyarakat bagi melindungi keselamatan wanita dan kanak-kanak. 

Usaha melindungi keselamatan wanita bukan sahaja terhad kepada langkah-langkah yang diambil oleh pihak berkuasa seperti pemasangan CCTV oleh pihak berkuasa tempatan dan rondaan yang lebih kerap oleh pihak PDRM. Keperluan meningkatkan kesedaran orang ramai terutamanya wanita dan kanak-kanak terhadap tanggungjawab untuk mencegah jenayah rogol juga sama pentingnya. Program-program khusus bagi pendedahan wanita kepada pencegahan jenayah rogol seperti ceramah, forum dan kempen telah dijalankan oleh KPWKM semenjak 2004. 

Selain itu, Pendidikan Kesihatan Reproduktif dan Sosial Kebangsaan yang telah dipersetujui oleh Jemaah Menteri pada 20 Disember 2006 telah diperkenalkan di sekolah-sekolah secara perintis mulai tahun 2007. Ianya antara lain bertujuan mencegah jenayah rogol dan keganasan seksual daripada berleluasa. 

Kementerian ini juga telah melaksanakan program advokasi melalui televisyen seperti menyiarkan iklan yang mengandungi panduan kepada kanak-kanak ketika berada di luar rumah dan langkah-langkah keselamatan yang harus diambil perhatian oleh kanak-kanak serta ibu bapa. Kempen keselamatan kanak-kanak di saluran media RTM1, RTM2, TV3, NTV7, TV8, TV9 dan ASTRO telah dilaksanakan pada bulan Februari dan Mac 2008 bertujuan mewujudkan kesedaran di kalangan kanak-kanak, ibu bapa dan masyarakat umum tentang kepentingan aspek keselamatan kanak-kanak.
Usaha-usaha untuk menanamkan rasa hormat terhadap wanita di kalangan anggota masyarakat akan terus dilaksanakan melalui pendidikan umum. Kementerian ini yakin apabila wujud rasa hormat yang tinggi di kalangan anggota masyarakat terhadap wanita, mereka tidak akan terdorong untuk menganiayai wanita. Walaupun usaha ini akan memakan masa yang agak lama untuk menampakkan impaknya, kita perlu terus menggembleng usaha dan tenaga ke arah membanteras keganasan terhadap wanita dan kanak-kanak.
Di peringkat jentera akar umbi, Kementerian Pembangunan Wanita, Keluarga dan Masyarakat telah menubuhkan Pasukan Pelindung Kanak-kanak berdasarkan peruntukan di bawah Akta Kanak-kanak 2001. Pasukan Pelindung Kanak-kanak ini berfungsi sebagai perkhidmatan sokongan di peringkat komuniti khusus kepada kanak-kanak yang memerlukan jagaan dan perlindungan. Pasukan ini terdiri daripada Pelindung Kanak-kanak, Pegawai Perubatan dan Pegawai Polis serta ahli komuniti yang bersesuaian. Antara bidang tugas pasukan ini adalah menjalankan program pencegahan serta pemulihan kepada kanak-kanak termasuk menubuhkan pusat aktiviti kanak-kanak di kawasan berisiko tinggi. Sehingga kini, sebanyak 131 pasukan pelindung kanak-kanak telah ditubuhkan di seluruh negara. 

Selain itu, KPWKM kini sedang menggubal Dasar Perlindungan Kanak-kanak serta Pelan Tindakan Perlindungan Kanak-kanak Negara. Secara ringkasnya, Dasar Perlindungan Kanak-Kanak ini bertujuan memastikan kanak-kanak mendapat perlindungan  dan komitmen menyeluruh pelbagai pihak yang berhubung dengan kanak-kanak sama ada secara langsung atau tidak langsung.

